**О Б Р А З Л О Ж Е Њ Е**

На основу члана 44. став 1. тачка 2. Статута ЈП за стамбене услуге „Нишстан“ Ниш, Надзорни одбора Предузећа је Одлуком 01-1842/1 oд 13.04.2020. године донео Програм о изменамаПрограмa пословања ЈП за стамбене услуге "Нишстан" Ниш за 2020. годину.

ИзменеПрограмa пословања ЈП за стамбене услуге "Нишстан" Ниш за 2020. годину, односи се на повећање кредитне задужености предузећа у износу од 10.000.000 динара, а која је везана за одржавање текуће ликвидности предузећа.

Проглашење пандемије вируса ковид -19 и увођење ванредног стања, односно забране кретања утицало је да дође до промењених околности пословања ЈП''Нишстан''. Због забране кретања многи грађани нису били у могућности да дођу до наплатних места и измире своје обавезе.

У марту месецу дошло је до смањења прилива новчаних средстава по основу наплате рачуна за етажно одржавање у износу од 3.000.000 динара, а по подацима о наплати за месец април, наплата је смањена за 2.000.000 динара.

Ова ситуација је такође зауставила и све инвестиције према Стамбеним заједницама и трећим лицима што ће негативно утицати на пословање предузећа и директно угрозити ликвидност.

ЈП''Нишстан'' обавезе према добављачима од априла не измирује. Пореске обавезе у делу ПДВ-а и осталих пореза ЈП''Нишстан'' успева да измири.

ЈП''Нишстан'' сматра да је тренутно превазилажење оваквог стања, једино могуће повећањем кредитне задуженост предузећа.

Секретаријат за финансије је израдио и доставио Мишљење на наведени Програм о изменамаПрограмa пословања ЈП за стамбене услуге "Нишстан" Ниш за 2020. годину број 11-694/22 од 04.06.2020. године.

Секретаријат за имовинско-правне послове је ценећи формално-правну исправност достављеног Програма о изменамаПрограмa пословања ЈП за стамбене услуге "Нишстан" Ниш за 2020. годину утврдио да је исти сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, па предлаже доношење решења као у диспозитиву.

СЕКРЕТАР

Анђелија Стаменковић, дипл. правник